cyanic-selkie/wikianc huggingface dataset:
কমন ডেস্কটপ এনভায়রনমেন্ট
ইতিহাস
২০০০ পর্যন্ত ইউনিক্স ডেস্কটপ ব্যবহারকারীরা সিডিইকে "ডি ফ্যাক্টো" স্ট্যান্ডার্ড হিসেবে গণ্য করতো, কিন্তু এ সময়, অন্যান্য ডেস্কটপ পরিবেশ, যেমন গ্নোম এবং কে ডেস্কটপ পরিবেশ ২ খুব দ্রুত পরিণত হচ্ছিলো এবং গ্নু/লিনাক্স সিস্টেমে বেশ জনপ্রিয় হয়ে উঠলো।
মালিকানাধীন সিডিই ব্যবহার করা সিস্টেমসমূহ
thumb|এইচপি ৯০০ সি৩৬০তে সিডিই লগইন ম্যানেজার, dtlogin thumb|এইচলি ৯০০০ মডেল ৭৩৫-এ এউচপি-ইউএক্স সিডিইসহযোগে চলছে thumb|এইচপি ৯০০০ মডেল বি১৮০এলে এউচপি-ইউএক্স সিডিইসহযোগে চলছে
সিডিই প্রকল্পের অধীনে উন্নয়ন
ফ্রি সফটওয়্যার হিসেবে মুক্তির পর থেকেই এটি পোর্ট করা হয়েছে বিভিন্ন সিস্টেমে:
সিডিই প্রকল্পের ভবিষ্যৎ লক্ষ্য:
বোলপুর
বোলপুর ভারতের পশ্চিমবঙ্গ রাজ্যের বীরভূম জেলার একটি মহকুমা শহর ও পৌরসভা এলাকা। এটি কলকাতার ১৪৫ কিলোমিটার উত্তরে অবস্থিত এবং এটি নোবেল বিজয়ী কবি রবীন্দ্রনাথ ঠাকুরের প্রতিষ্ঠিত বিশ্বভারতী বিশ্ববিদ্যালয়ের জন্য বিখ্যাত। এটি শান্তিনিকেতন এবং শ্রীনিকেতনের নিকটবর্তী, পশ্চিমবঙ্গের সংস্কৃতি ও শিক্ষা কেন্দ্রগুলির মধ্যে একটি।
ব্যুৎপত্তি
"বোলপুর" নামটি "বোলি-পুর" শব্দটি থেকে উৎপন্ন হয়েছে। বাংলা ভাষায় "বোলি" শব্দের অর্থ "বধ" এবং "পুর" শব্দের অর্থ "শহর "।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮ মিটার (১৯০ ফুট)।
গ্রীষ্মের মাসগুলিতে বোলপুর খুব উষ্ণ হয়ে ওঠে (এপ্রিল থেকে জুলাই পর্যন্ত ৪০ ডিগ্রি সেলসিয়াস)।
থানা
বোলপুর থানার ভারপ্রাপ্ত কর্মকর্তা বোলপুর শ্রীনিকেতন সমষ্টি উন্নয়নের ব্লকের অন্তর্গত এলাকার আইনশৃঙ্খলা রক্ষা করে থাকেন।
প্রশাসন ও রাজনীতি
ভারতীয় সংসদের নিম্নকক্ষ লোকসভার প্রাক্তন অধ্যক্ষ সোমনাথ চট্টোপাধ্যায় এই অঞ্চলে ১৯৮৫ থেকে ২০০৯ প্রায় ২৪ বছর সাংসদ ছিলেন।
জনসংখ্যার উপাত্ত
২০১১ সালের আদমশুমারি অনুযায়ী বোলপুর পৌরসভার মোট জনসংখ্যা ৮০,২১০, যার মধ্যে ৪০,৪৮৬ জন পুরুষ এবং ৩৯৭৪২ জন মহিলা। বোলপুরের ১০০০ পুরুষ প্রতি মহিলার সংখ্যা ৯২২। বোলপুরের সাক্ষরতার হার ৮৬.৭৭%।
ভারতের ২০০১ সালের আদমশুমারি অনুসারে বোলপুর শহরের জনসংখ্যা হল ৬৫,৬৫৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে বোলপুর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
পরিবহন
বোলপুর শহর থেকে রেল ও সড়ক পথে ভারতের বিভিন্ন শহরের সঙ্গে যোগাযোগের ব্যবস্থা রয়েছে।
সড়ক
দুর্গাপুর সিটি সেন্টার বাস স্টপ এবং কলকাতায় সাতরাগাছি রেলওয়ে স্টেশন থেকে শীঘ্রই বাস ও প্রাইভেট গাড়ি পাওয়া যায় বোলপুর পৌচ্ছানোর জন্য। বোলপুর শহরের মধ্যে চলাচলের জন্য অটোরিক্সা, টোট, রিক্সা প্রভৃতি যানবাহন রয়েছে। বোলপুর থেকে সাঁইথিয়া, সিউড়ি, দুর্গাপুর, কলকাতা, আসানসোল প্রভৃতি শহরের সঙ্গে বাস যোগাযোগ রয়েছে।
রেল
thumb|right|বোলপুর শান্তিনিকেতন রেল স্টেশন হল বোলপুরের প্রধান রেল স্টেশন। বোলপুর শহরের প্রধান রেলওয়ে স্টেশন হল বোলপুর শান্তিনিকেতন রেলওয়ে স্টেশন। বোলপুর থেকে হাওড়া, গয়া, জলপাইগুড়ি, গুয়াহাটি, নতুন দিল্লি এবং কলকাতা পর্যন্ত সরাসরি ট্রেন রয়েছে। হাওড়া - নিউ জলপাইগুড়ি শতাব্দী এক্সপ্রেস এ মাত্র ২ ঘণ্টায় এখানে পৌঁছে যাওয়া যায়।
বিমান
বোলপুর শহরের কোন বিমানবন্দর নেই। তবে বোলপুর থেকে কিছু দূরে দূর্গাপুর শহরের কাজী নজরুল ইসলাম আন্তর্জাতিক বিমানবন্দর অবস্থিত। এই বিমানবন্দর থেকে দিল্লি শহরের মধ্যে উড়ান চলাচল করে। বোলপুর থেকে দ্বিতীয় নিকটতম বিমানবন্দর হল কলকাতা বিমানবন্দর।
শিক্ষা ব্যবস্থা
বোলপুর কলেজ ১৯৫০ সালে বলোপুরে প্রতিষ্ঠিত হয়। বর্ধমান বিশ্ববিদ্যালয় দ্বারা অনুমোদিত, এই কলেজে  বাংলা, ইংরেজি, সংস্কৃতি, ইতিহাস, ভূগোল, দর্শন, অর্থনীতি, রাজনৈতিক বিজ্ঞান, বাণিজ্য, পদার্থবিজ্ঞান, রসায়ন, গণিত, উদ্ভিদবিদ্যা এবং প্রাণিবিজ্ঞান বিষয়ে অনার্স কোর্স প্রদান করে।
পূর্ণি দেবী চৌধুরী মহিলা কলেজ ২০০৪ সালে বোলপুরে প্রতিষ্ঠিত হয়। বর্ধমান বিশ্ববিদ্যালয়ের অনুমোদিত, এই মহাবিদ্যালয়টি কলা বিভাগে স্নাতকোত্তর কোর্স প্রদান করে।
স্বাস্থ্যসেবা
বোলপুর মহকুমা হাসপাতালটিতে মোট ১২৫ টি শয্যা রয়েছে। বোলপুর শহরে অবস্থিত ৬০ টি শয্যা বিশিষ্ট  বোলপুর ব্লক প্রাথমিক স্বাস্থ্যকেন্দ্র, বোলপুর-শ্রীনিকেতন সমষ্ঠি উন্নয়ন ব্লকের চিকিৎসা পরিষেবা প্রদান করে।
গুরু রনধাওয়া
গুরু রনধাওয়া (জন্ম: ৩০ আগস্ট ১৯৯১) হলেন ভারতের পাঞ্জাবের গুরুদাসপুরের একজন গায়ক ও গীতিকার। রনধাওয়া তার জনপ্রিয় গান "হাই রেটেড গ্যাব্রু", "সুট", "ইয়ার মোড় দো", "পাটোলা", "ফ্যাশন" এবং "লাহোর"-এর জন্য অধিক পরিচিত। ২০১৭ সালে  তিনি ইন্ডিয়ান প্রিমিয়ার লীগের (আইপিএল) উদ্বোধনী অনুষ্ঠানে গান পরিবেশন করেছিলেন।   সম্প্রতি তিনি তার হিন্দি মিডিয়াম চলচ্চিত্রে "সুট সুট" গানের মাধ্যমে বলিউডে অভিষেক করেছেন।
শরিকতলা ইউনিয়ন
শরিকতলা বাংলাদেশের পিরোজপুর জেলার অন্তর্গত পিরোজপুর সদর উপজেলার একটি ইউনিয়ন।
আয়তন
শরিকতলা ইউনিয়নের আয়তন ৪,৯৩৫ একর।
প্রশাসনিক কাঠামো
শরিকতলা ইউনিয়ন পিরোজপুর সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী শরিকতলা ইউনিয়নের মোট জনসংখ্যা ১১,৬২৪ জন। এর মধ্যে পুরুষ ৫,৬৪১ জন এবং মহিলা ৫,৯৮৩ জন। মোট পরিবার ২,৭১৫টি।
শিক্ষা
২০১১ সালের আদমশুমারি অনুযায়ী শরিকতলা ইউনিয়নের সাক্ষরতার হার ৬৫.৪%।
লস্ট হ্রদ (হুইসেলার)
লস্ট হ্রদ, কানাডার ব্রিটিশ কলাম্বিয়ার হুইসেলারে অবস্থিত একটি হ্রদ। লস্ট লস্ট হ্রদ উদ্যানের পার্শ্ববর্তী অঞ্চলটি পৌর উদ্যান ব্যবস্থাপনার ক্রস-কান্ট্রি স্কিইংয়ের পথগুলির অংশ এবং হোটেল বিকাশ অবধি উদ্যানের সাঁতারের ঘাটগুলি দৃষ্টিগোচর না করা অবধি এটি হুইসেলারের দীর্ঘকালীন নগ্ন সূর্যস্নানের সৈকত ছিল।
জর্জ বেথুন অ্যাডামস
বাল্যকাল এবং কর্মজীবন
আ্যাডামস জন্ম গ্রহণ করেন ফিলাডেলফিয়ায়। ১৯৮১ সালে সেনাবাহিনীতে যোগদানের ন্যূনতম বয়স হওয়ার আগেই তিনি মার্কিন সেনাবাহিনীর পেনসিলভানিয়া রেজিমেন্টে তালিকাভূক্ত হন, এবং স্কুল জীবনে ফিরে আসার আগ পর্যন্ত ৩ মাস সেখানে চাকরি করেন। ১৮৬৩ সালে যখন রবার্ট ই. লি'র বাহিনী পেলসিলভানিয়া আক্রমণ করে ঠিক সেই সময়ে তিনি পুনরায় সেনাবাহিনীতে যুক্ত হন এবং কোয়ার্টার মাস্টার পদে ১৮৭১ সাল পর্যন্ত কর্মরত ছিলেন।  তারপর কিছু বছর তিনি ব্যবসা করেন। পরবর্তীতে তিনি আইন নিয়ে পড়ালেখা করেন এবং ১৮৭৮ ইং সালে ফিলাডেলফিয়ার একজন আইনজীবী হিসেবে নিজেকে প্রতিষ্ঠা করেন। এরপর তিনি ব্যক্তিগতভাবে ১৮৮৩ সাল থেকে ১৯০১ সাল পর্যন্ত নিউ ইয়র্কে জজ বেবি এবং উইলক্স এর ফার্মে সমুদ্র বিষয়ক আইনে বিশেষজ্ঞ হিসেবে আইন ব্যবসা করেন ১৮৮৪ সালে জজ বেবি এর মৃত্যুর পর, তিনি সেই ফার্মের অংশীদার হন এবং ফার্মটিকে উইলক্স, আ্যাডামস এন্ড গ্রিন হিসেবে নামকরণ করেন।  সেখানে তিনি মার্কিন যুক্তরাষ্ট্রের সুপ্রিম কোর্টের সমুদ্র আইন বিষয়ক মামলা দেখাশুনা করতেন। আ্যাডামস নিউইয়র্কের ইউনিয়ন লিগ ক্লাবের সেক্রেটারী হিসেবে ১৮৯৪ সাল থেকে ১৮৯৫ সাল পর্যন্ত নিযুক্ত ছিলেন।
যোগদান এবং বিচারকাজ
যখন নিযুক্ত হন, তখন আ্যাডামস শুধুমাত্র একজন জেলা জজ ছিলেন। ফেডারাল দেউলিয়া আইনের কারণে অতিরিক্ত কাজের চাপ থাকায় তিনি দুই বছর পর অসুস্থ হয়ে পড়েন; যদিও সেই জেলায় তিনজন জজ নিযুক্ত করা হয়, আ্যাডামস কখনোই আর পুরোপুরি সুস্থ হয়ে উঠেননি, কিন্তু তিনি মৃত্যুর আগ পর্যন্ত কাজ করেছেন, সামুদ্রিক আইনে সর্বদাই তিনি সর্বোচ্চ মনোনিবেশ করেছেন।
পরিবার এবং মৃত্যু
১৯০৪ সালে, আ্যাডামস হেলেন জাঁ বেলফোরকে বিয়ে করেন। অ্যাডামস দুই বছর অসুস্থ থাকার পর অক্টোবর ৯, ১৯১১ ইং সালে হেগ, নিউইয়র্ক এ মৃত্যুবরণ করেন।  তার উইল মাত্র ১৫ শব্দের ছিল: "I give and bequeath all my estate to my wife and appoint her my executrix." তার কোন সন্তান ছিল না।
মিসেস অ্যাডামস তার স্বামীর মৃত্যুর পর নিউ ইয়র্ক মহিলা লিগে কয়েক দশক প্রাণীদের নিয়ে কাজ করেন। তিনি প্রাণীদের সেবা দেওয়ার সময় ৭১ বার পশুর কামড়ও খান।  তিনি ১১০ বছর বয়সে ১৯৫০ সালে মৃত্যুবরণ করেন।
বজবজ
বজবজ ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি শহর ও পুরসভা। এটি কেএমডিএ এলাকার অন্তর্গত।
জনসংখ্যার উপাত্ত
ভারতের ২০০১ সালের আদম শুমারি অনুসারে বজবজ শহরের জনসংখ্যা হল ৭৫,৪৬৫ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৭০%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে বজবজ এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
পালামৌ জেলা
থাম্ব|পালামৌ দুর্গ পলামু বা পালামৌ ভারতের ঝাড়খণ্ড রাজ্যের অন্তর্গত একটি জেলা। এই জেলার সদর দপ্তর মেদিনীনগর। জেলাটি ঝাড়খণ্ডের পালামৌ বিভাগের অন্তর্গত।
ইতিহাস
পালামৌ জেলায় কাবরা-কালা ঢিবিতে সোন ও উত্তর কোয়েল নদীর সঙ্গমস্থলে নব্যপ্রস্তরযুগ এবং তাম্র যুগের বসতি রয়েছে।
ভূগোল
জেলাটি ২৩°৫০′ থেকে ২৪°৮′ উত্তর অক্ষাংশ এবং ৮৩°৫৫′ থেকে ৮৪°৩০′ পূর্ব দ্রাঘিমাংশের মধ্যে অবস্থিত। এটি উত্তরে সোন নদী ও বিহার রাজ্য, পূর্বে চাতরা ও হাজারিবাগ জেলা, দক্ষিণে লাতেহার জেলা এবং পশ্চিমে গাড়োয়া জেলা দ্বারা সীমানা বেষ্টিত।
পালামৌ জেলার মধ্য দিয়ে প্রবাহিত প্রধান নদীগুলি হল সোন, কোয়েল এবং ঔরঙ্গ। উৎপাদিত প্রধান ফসলাদি হল ধান এবং আখ। এখানে লৌহ আকরিক, বক্সাইট, লিথিয়াম, ডলোমাইট এবং কয়লার মতো অনেক খনিজ পাওয়া যায়।
অর্থনীতি
২০০৬ সালে পঞ্চায়েতি রাজ মন্ত্রক পালামৌকে দেশের ২৫০টি সর্বাধিক অনগ্রসর জেলার মধ্যে একটি (মোট ৬৪০টির মধ্যে) হিসেবে অন্তর্ভুক্ত করে। এটি ঝাড়খন্ডের ২৪টি জেলার মধ্যে একটি যা বর্তমানে অনগ্রসর অঞ্চল অনুদান তহবিল কর্মসূচি (বিআরজিএফ) থেকে তহবিল গ্রহণ করছে।
জনসংখ্যার উপাত্ত
২০১১ সালের জনশুমারি অনুসারে পালামৌ জেলার জনসংখ্যা ১৯,৩৯,৮৬৯ জন, যা এটিকে ভারতের ২৪৩ তম জনবহুল জেলায় (মোট ৬৪০ টির মধ্যে) অভিহিত করেছে। জেলায় জনসংখ্যা ঘনত্ব প্রতি বর্গকিলোমিটার ৮৮১ জন (৯৯০/বর্গ মাইল)। ২০০১-২০১১ দশকে এর জনসংখ্যা বৃদ্ধির হার ছিল ২৫.৯৪%। পালামৌর লিঙ্গ অনুপাত প্রতি ১০০০ পুরুষদের বিপরীতে ৯২৯ জন নারী, এবং সাক্ষরতার হার ৬৫.৫%। তফসিলি জাতি ও উপজাতি জনসংখ্যা যথাক্রমে ২৭.৬৫% এবং ৯.৩৪%।
ভাষা
ভারতের ২০১১ সালের জনশুমারির সময় জেলার জনসংখ্যার ৬৫.৪৯% হিন্দি, ২৪.৪৪% মাগধী এবং ৬.৮৭% উর্দু ভাষায় তাদের প্রথম ভাষা হিসেবে কথা বলে জানিয়েছিল।
শিক্ষা
মেদিনীনগরের একমাত্র বিশ্ববিদ্যালয় হল নীলম্বর-পিতম্বর বিশ্ববিদ্যালয়, যা ১৭ জানুয়ারি, ২০০৯ তারিখে নির্মিত হয়। ঝাড়খন্ডের মুখ্যমন্ত্রী ২০০১ সালে ঘোষণা করেছিলেন যে মেদিনীনগরে নীলম্বর-পিতম্বর বিশ্ববিদ্যালয় স্থাপন করা হবে। মেদিনীনগর ব্লকে ৬৬টি প্রাথমিক বিদ্যালয়, ৩০টি মাধ্যমিক স্কুল, ১৭টি নবসৃজিৎ স্কুল, ১০টি উচ্চ বিদ্যালয় এবং ১টি প্রকৌশল কলেজ রয়েছে।
জাতীয় শিশু শ্রমিক কল্যাণ কাউন্সিল
জাতীয় শিশু শ্রমিক কল্যাণ কাউন্সিল বাংলাদেশে শিশুশ্রম বন্ধে নীতিমালা তৈরির জন্য দায়বদ্ধ একটি সরকারি কাউন্সিল।
ইতিহাস
২০১৪ সালে জাতীয় শিশু শ্রমিক কল্যাণ পরিষদ প্রতিষ্ঠিত হয়। কাউন্সিলের লক্ষ্য হল জাতীয় শিশু শ্রম নির্মূল নীতি বাস্তবায়নের পরিকল্পনা এবং পর্যবেক্ষণ করা। জাতীয় শিশু শ্রম বর্জন নীতি অনুসারে বাংলাদেশ সরকার বাংলাদেশে সকল ধরনের শিশু শ্রম নির্মূল করার পরিকল্পনা করেছে। কাউন্সিলের প্রথম সভা ২৬ মে ২০১৫ তারিখে ঢাকায় অনুষ্ঠিত হয়। বৈঠকে সভাপতিত্ব করেন শ্রম ও কর্মসংস্থান মন্ত্রী মুজিবুল হক।
নিরপেক্ষ রেখা (অর্থনীতি)
thumbnail|তিনটি নিরপেক্ষ রেখা একই ছকে দেখানো হয়েছে যা নিরপেক্ষ মানচিত্র হিসেবে পরিচিত ব্যষ্টিক অর্থনীতিতে নিরপেক্ষ রেখা (Indifference Curve) হল এমন বক্ররেখা যার বিভিন্ন বিন্দু নির্দেশিত দুই বা ততোধিক দ্রব্যের বিভিন্ন সমন্বয় ভোগকারীর নিকট সমভাবে পছন্দসই হয়। এই রেখা বরাবর ভোক্তা প্রতিটি দ্রব্যের ক্ষেত্রেই সমান সন্তুষ্ট থাকে। অর্থাৎ ঐ বক্ররেখার কোন বিন্দুতে ভোক্তার কোন নির্দিষ্ট দ্রব্যের প্রতি বিশেষ আকর্ষণ থাকে না। এই বক্ররেখার প্রত্যেকটি বিন্দুতে ভোক্তার উপযোগ (সন্তুষ্টি) সমান থাকে। এজওয়ার্ড প্যরোটো, হিকস, অ্যালেন প্রমুখ অর্থনীতিবিদ ভোক্তার আচরণ এবং চাহিদার প্রকৃতি ব্যাখ্যা করার জন্য এই রেখা প্রবর্তন করেন।
এই বক্ররেখা ভোক্তা আচরণ বিশ্লেষণের একটি অন্যতম পন্থা কারণ এটির সাথে ভোক্তার চাহিদার বিশেষ সম্পর্ক রয়েছে। সাধারনত একটি নিরপেক্ষ রেখা বাম থেকে ডানে নিম্মগামী হয়ে থাকে এবং মূলবিন্দুর দিকে উত্তল হয়ে থাকে। এই রেখা অঙ্কনের সময় ধরে নেয়া হয় যে অন্যান্য বিষয় এবং প্রভাবকসমূহ অপরিবর্তনশীল এবং ধ্রুবক। সাধারণত দুটি অক্ষে দুটি ভিন্ন দ্রব্যের পরিমাণ বসিয়ে এক একটি সমন্বয় গঠন করার মাধ্যমে নিরপেক্ষ রেখা অঙ্কন করা হয়।
সি২-বেঞ্জিন
সি২-বেঞ্জিন হলো এমন কিছু বেনজিন এর জাতক যাতে ২টি বেশি কার্বন বিদ্যমান। নিচে এমন কিছু যৌগের উদাহরণ দেওয়া হলো:
কম্পক দণ্ড (যৌনখেলনা)
thumb|upright|অভিনব দোকানের দুটি কম্পক দণ্ড
কম্পক দণ্ড বা ভাইব্রেটর একধরনের যৌনখেলনা, যা শরীর ও ত্বকে আচ্ছন্নকারী এবং আনন্দদায়ক অনুভূতি দানের মাধ্যমে স্নায়ু উদ্দীপিত করে। কিছু "কম্পক দণ্ড" পরিকল্পিত হয় মানব শরীরের কামোদ্দীপক অঞ্চলে কর্মদক্ষতার মাধ্যমে যৌনাবেদনময়ী উদ্দীপনা সৃষ্টির জন্য।
প্রাকৃতিক উপগ্রহ
thumb|400px প্রাকৃতিক উপগ্রহ একটি জ্যোতির্বৈজ্ঞানিক বা মহাকাশীয় বস্তু যা কোনো একটি গ্রহ বা তার থেকে বড় অন্য কোন বস্তুকে কেন্দ্রকে করে নির্দিষ্ট কক্ষপথে ঘূর্ণায়মান থাকে এবং অবশ্যই যা মানব সৃষ্ট নয়। এ ধরনের বস্তুকে সাধারণত বা মাঝেমাঝেই চন্দ্র হিসেবে অভিহিত করা হয়। এই সংজ্ঞাটির উপর ভিত্তি করে একটি তারা চতুর্দিকে ঘূর্ণায়মান কোন গ্রহ বা কোন ছায়াপথের কেন্দ্রকে কেন্দ্র করে ঘূর্ণায়মান কোন তারাকেও এই শ্রেণিতে ফেলা যায়, অবশ্য এই ব্যবহারটি সচরাচর করা হয় না। সকল ক্ষেত্রেই কোন গ্রহ, বামন গ্রহ বা ক্ষুদ্র গ্রহ-এর সাথে প্রাকৃতিকভাবে বিরাজমান বস্তুগুলোকে প্রাকৃতিক উপগ্রহ বলা হয়ে থাকে।
কম্পক দণ্ড (যৌনখেলনা)
ইতিহাস
শতাব্দী ধরে, চিকিৎসকেরা বিভিন্ন ধরনের অসুস্থতার জন্য নারীদের চিকিৎসা দিয়ে আসছেন হস্তমৈথুনের স্বীকৃত প্রদান দ্বারা। ভিক্টোরীয় যুগে গ্রেট ব্রিটেনে স্ত্রী মৃগীরোগের চিকিৎসার জন্য বিশেষ করে প্রচলিত ছিল "শ্রোণী মালিশ"; যেমন "হিস্টিরিয়াগ্রস্ত ক্রোধাবেগের" মূল কারণ ছিলো ম্যানিপুলেশন। তারা শুধুমাত্র যৌনাঙ্গে উত্তেজনা সৃষ্টির জন্যেই এটি করে না, বরংচ এটিই তাদের সবচাইতে বেশি সময় ব্যয়কারী কাজ।
প্রাকৃতিক উপগ্রহ
পার্থিব চাঁদ, পৃথিবী-নিকটস্থ অন্যান্য বস্তুসমূহ; মঙ্গল গ্রহের ফোবোস, ডিমোস; বৃহস্পতি গ্রহের গ্যানিমিড, ক্যালিস্টো, আয়ো, ইউরোপা সহ মোট ৭৯টি; শনি গ্রহের টাইটান, রিয়া, ইয়াপেটাস, ডায়োন, টেথিস, এনসেলাডাস, মাইমাস, হাইপেরিয়ন, ফোব সহ মোট ৮২টি; ইউরেনাস গ্রহের টাইটানিয়া, ওবেরন, আমব্রিয়েল, এরিয়েল, মিরান্ডা সহ মোট ২৭টি; নেপচুন গ্রহের ট্রাইটন, প্রোটেয়াস, নেরেইড সহ মোট ১৪টি; প্লুটো এর ক্যারন, নিক্স, হাইড্রা, কারবেরোস, স্টিক্স, এরিস, ডিসনোমিয়া, হাউমেয়া, হিʻইয়াকা, নামাকা, মাকেমাকে, এস/২০১৫ (১৩৬৪৭২) ১ ইত্যাদি সৌরজগতের প্রাকৃতিক উপগ্রহ।
কম্পক দণ্ড (যৌনখেলনা)
ইতিহাস
১৭৭৪ সালে ফ্রান্সে প্রথম কম্পক দণ্ড উদ্ভাবিত হয় যা 'Tremoussoir' বলা হত। প্রথম বাষ্পীয় ক্ষমতাসম্পন্ন কম্পক দণ্ডকে বলা হতো 'ম্যানিপ্যুলেটর'; যা উদ্ভাবন করেছিলেন আমেরিকান চিকিৎসক জর্জ টেলর ১৮৬৯ সালে। তার তৈরি যন্ত্রটি দেখতে ছিলো কুৎসিত। ১৮৮০ সালে ড. জোসেফ মর্টিমার গ্রানভিল একটি তাড়িত যান্ত্রিক কম্পক দণ্ড উদ্ভাবিত করেন। ঐতিহাসিক চলচ্চিত্র হিস্টেরিয়ার মাধ্যমে ড. গ্রানভিলের কম্পক দণ্ডের আবিষ্কারের ইতিহাস পুনঃবাস্তবায়ন করা হয়।
প্রাকৃতিক উপগ্রহ
জ্যোতির্বিজ্ঞানীদের ধারণা– গ্রহের জন্মের সময় একএকটি নক্ষত্র কে ঘিরে কয়েকটি মহাজাগতিক মেঘ আবর্তিত হতো। এরা নক্ষত্রের আকর্ষণে ঘনীভূত হয়ে অবশেষে জমাট বেঁধে গ্রহে রূপান্তরিত হয়। আবার, এভাবেই গ্রহের চারপাশে জমা মহাজাগতিক মেঘ থেকেই উপগ্রহ সৃষ্টি হয়েছে। এসব উপগ্রহ গুলো হলো প্রাকৃতিক উপগ্রহ।
কম্পক দণ্ড (যৌনখেলনা)
কম্পক দণ্ড ও রাগমোচন
যে সকল নারীদের যৌনসঙ্গম অথবা হস্তমৈথুনের মাধ্যমে রাগমোচন বা চরম পর্যায়ে পৌছতে ব্যর্থ হন, যৌন চিকিৎসকেরা অনেকসময় এক্ষত্রে কম্পক দণ্ড ব্যবহারের সুপারিশ করে থাকেন।
এছাড়াও দম্পতিরা পারস্পরিক উত্তেজনা বৃদ্ধির জন্যেও কম্পক দণ্ড ব্যবহার করে থাকে। যৌনমঙ্গম কালে ব্যবহারের জন্য একধরনের ছোট এবং সহজলভ্য যন্ত্র আছে যা কম্পক দণ্ডের ন্যায় কাজ করে।
প্রাকৃতিক উপগ্রহ
সৌর জগতের উপগ্রহসমূহ
সৌর জগতের মধ্যে এখন পর্যন্ত প্রায় ২৪০ টি প্রাকৃতিক উপগ্রহের সন্ধান পাওয়া গেছে। এর মধ্যে ১৬২ টি উপগ্রহ গ্রহকে কেন্দ্র করে ঘুরছে, ৪ টি উপগ্রহ ঘূর্ণায়মান আছে বামন গ্রহ-কে কেন্দ্র করে এবং অন্যগুলো ক্ষুদ্র সৌর জাগতিক বস্তু-কে কেন্দ্র করে ঘূর্ণায়মান আছে। অন্যান্য তারা এবং তাদের গ্রহদেরও উপগ্রহ রয়েছে।
কম্পক দণ্ড (যৌনখেলনা)
কামউত্তেজক কম্পক দণ্ডের প্রকারভেদ
thumb|দম্পতিদের কম্পক দণ্ড: প্রেমের আংটি thumb|হিটাচি জাদুদণ্ড, একধরণের বৈদ্যুতিক কম্পক দণ্ড। thumb|টেকনো র‌্যাবিট কম্পক দণ্ড thumb|জি-স্পট কম্পক দণ্ড
কিছু কম্পক দণ্ড বাজারজাতকরণ করা হয়ে থাকে "শরীর মালিশ" হিসেবে— যদিও এগুলো এখন পর্যন্ত ব্যবহৃত হয়, পূর্ণবয়স্কদের যৌনখেলনা হিসেবে।
প্রতিবন্ধী ব্যক্তিদের কম্পক দণ্ড
প্রতিবন্ধী ব্যক্তিরা কম্পক দণ্ডের মাধ্যমে তাদের যৌন জীবনের একটি অপরিহার্য অংশ খুঁজে পেতে পারেন দুটি কারণে: প্রথমত, বাহু এবং হাত অক্ষমতার ক্ষেত্রে যৌন সন্তুষ্টি পেতে এটি একমাত্র উপায় হতে পারে। দ্বিতীয়ত, কিছু প্রতিবন্ধী পুরুষদের জন্য কম্পক দণ্ডের ব্যবহার, ইন ভিট্রো ফার্টিলাইজেশনের জন্য বীর্য নমুনা প্রদান করার একমাত্র উপায়।
আহসানুল হক মোল্লা
আহসানুল হক মোল্লা যিনি পচা মোল্লা নামেও পরিচিত। (জন্ম: অজানা - মৃত্যু: ১২ ডিসেম্বর ২০০৩) বাংলাদেশ জাতীয়তাবাদী দলের রাজনীতিবিদ, সাবেক ডাক ও টেলি যোগাযোগ প্রতিমন্ত্রী ও কুষ্টিয়া-১ (দৌলতপুর) আসনের সাবেক সংসদ সদস্য। তিনি ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে বিএনপির প্রার্থী হিসেবে পরপর চারবার এমপি নির্বাচিত হন।
জন্ম ও প্রাথমিক জীবন
আহসানুল হক মোল্লা ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার দৌলতপুর উপজেলার তারাগুনিয়া গ্রামে জন্মগ্রহণ করেন।
রাজনৈতিক ও কর্মজীবন
আহসানুল হক মোল্লা কুষ্ঠিয়া জেলা বিএনপি ও দৌলতপুর উপজেলা বিএনপির সভাপতি ছিলেন। তিনি ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে বিএনপির প্রার্থী হিসেবে কুষ্টিয়া-১ (দৌলতপুর) আসন থেকে পরপর চারবার সংসদ সদস্য নির্বাচিত হন। খালেদা জিয়ার দ্বিতীয় মন্ত্রীসভয় তিনি ডাক ও টেলি যোগাযোগ প্রতিমন্ত্রী হিসেবে দায়িত্ব পালন করেন।
মৃত্যু
আহসানুল হক মোল্লা ১২ ডিসেম্বর ২০০৩ সালে ক্যান্সারে আক্রান্ত হয়ে থাইল্যান্ডের বামরুন গ্রাদ হাসপাতালে চিকিৎসাধিন অবস্থায় মৃত্যুবরণ করেন।
বারাণসী রেলওয়ে বিভাগ
বারাণসী রেলওয়ে বিভাগ ভারতীয় রেলওয়ের উত্তর-পূর্ব রেলওয়ে জোনের অধীনে তিনটি রেলওয়ে বিভাগের একটি। এই রেলওয়ে বিভাগটি ১ মে ১৯৬৯ সালে গঠিত হয়েছিল এবং এর সদর দপ্তর ভারতের উত্তর প্রদেশ রাজ্যের বারাণসীতে অবস্থিত।
রেলওয়ে স্টেশনের তালিকা
তালিকায় বারাণসী রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। যাত্রীদের জন্য বন্ধ স্টেশন -
জে. ওম প্রকাশ
জয় ওম প্রকাশ (১৯২৭-২০১৯) একজন ভারতীয় চলচ্চিত্র পরিচালক ও প্রযোজক ছিলেন যিনি ব্রিটিশ ভারতের পাঞ্জাবের শিয়ালকোটে জন্মেছিলেন। তিনি আপ কি কসম (১৯৭৪), আখির কিউঁ (১৯৮৫) এর মত ব্যবসাসফল চলচ্চিত্র পরিচালনা করেছিলেন যাতে রাজেশ খান্না মুখ্য পুরুষ চরিত্রে অভিনয় করেছিলেন। এছাড়া, তিনি আপনাপান (১৯৭৭), আশা (১৯৮০), আপনা বানা লো (১৯৮২), অর্পণ (১৯৮৩), আদমি খিলোনা হ্যায় (১৯৯৩) এর মত চলচ্চিত্র পরিচলনা করেছিলেন যাতে মুখ্য পুরুষ চরিত্রে অভিনয় করেছিলেন জিতেন্দ্র। তার মেয়ে পিংকি বিবাহ বন্ধনে আবদ্ধ হন রাকেশ রোশনের সাথে এবং এর দরুন তিনি ঋত্বিক রোশানের সম্পর্কে নানা হন।
তিনি আস কা পাঞ্ছি (১৯৬১), আয়ে মজলা কি বেলা (১৯৬৪), আয়ে দিন বাহার কে (১৯৬৬), আয়া সাওয়ান ঝুম কে (১৯৬৯), আখোঁ আখোঁ মেঁ (১৯৭২) ও আখির কিউঁ (১৯৮৫) এর মত চলচ্চিত্র প্রযোজনা করেছিলেন।
রাজেশ খান্না ও মুমতাজ অভিনীত ব্যবসাসফল চলচ্চিত্র আপ কি কসম পরিচালনার মাধ্যমে চলচ্চিত্র পরিচালক হিসেবে অভিষেক ঘটে তার। তার অধিকাংশ চলচ্চিত্রের নাম ইংরেজি হরফ এ দিয়ে শুরু।
তিনি ১৯৮৩ সালে মুক্তিপ্রাপ্ত ব্যবসাসফল পাঞ্জাবি চলচ্চিত্র আসরা পেয়ার দা পরিচালনা করেছিলেন। তিনি ১৯৭৫ সালে আন্ধি চলচ্চিত্রটি পরিচালনা করেন। চলচ্চিত্রটি ব্যবসাসফল না হলেও সমালোচকদের নিকট প্রশংসা অর্জন করে। তিনি ১৯৯৫ সাল থেকে ১৯৯৬ সাল পর্যন্ত ভারতীয় চলচ্চিত্র ফেডারেশনের সভাপতি হিসেবে দায়িত্ব পালন করেছিলেন।
জয় ওম প্রকাশ ২০১৯ সালের ৭ আগস্ট মুম্বাইয়ে নিজ বাসভবনে মৃত্যুবরণ করেন।   মৃত্যুকালে তার বয়স হয়েছিল ৯২ বছর।
মাফরূহা সুলতানা
মাফরূহা সুলতানা একজন বাংলাদেশি সরকারি কর্মকর্তা যিনি ৭ মে ২০১৭ থেকে ৪ এপ্রিল ২০১৮ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন। এর আগে তিনি বাংলাদেশ রপ্তানি উন্নয়ন ব্যুরোর ভাইস চেয়ারম্যান হিসেবে কর্মরত ছিলেন।
কর্মজীবন
মাফরূহা সুলতানা বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছেন। তিনি বাংলাদেশ রপ্তানি উন্নয়ন ব্যুরোর ভাইস চেয়ারম্যান হিসেবে কর্মরত ছিলেন। ৭ মে ২০১৭ থেকে ৪ এপ্রিল ২০১৮ সাল পর্যন্ত তিনি গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।
আই অ্যাম নট অ্যালোন
আই অ্যাম নট অ্যালোন হল একটি আর্মেনিয়ান-আমেরিকান ডকুমেন্টারি ফিল্ম, যা গ্যারিন হোভানিসিয়ান দ্বারা পরিচালিত এবং ২০১৯ সালে মুক্তি পায়।। ফিল্মটি আর্মেনিয়ান রাজনীতিবিদ নিকোল পাশিনিয়ানের  ২০১৮ সালের আর্মেনিয়ান বিপ্লবে তার ভূমিকাকে তুলে ধরে।
চলচ্চিত্রটির সঙ্গীত রচনা করেছিলেন সার্জ ট্যাঙ্কিয়ান, যিনি একজন নির্বাহী প্রযোজক হিসেবেও অংশগ্রহণ করেছিলেন।
চলচ্চিত্রটি ২০১৯ টরন্টো আন্তর্জাতিক চলচ্চিত্র উৎসবে প্রিমিয়ার হয়েছিল যেখানে এটি ডকুমেন্টারিগুলির জন্য পিপলস চয়েস অ্যাওয়ার্ডের জন্য প্রথম রানার-আপ হিসাবে বিবেচিত হয়।
ফুটবল ক্লাব কিলিকিয়া
প্রাথমিক দিনগুলি
১৯৯২ সালে, ফুটবল ক্লাব কিলিকিয়া প্রতিষ্ঠিত হয়েছিল এবং প্রথম স্বাধীন আর্মেনিয়ান চ্যাম্পিয়নশিপে অংশগ্রহণ করেছিল। ১৯৯২ সালে তারা তালিকায় ১২ তম স্থান দখল করে নেয় এবং ১৯৯৩ সালের আর্মেনিয়ার প্রিমিয়ার লিগে খেলার সুযোগ পায়। ১৯৯৩ সালের শুরুর দিকে, ক্লাবটি আর্থিক সমস্যায় পড়া ফুটবল ক্লাব মাল্টিয়ার সাথে যুক্ত হয়। যদিও এক বছরের জন্য স্থায়ী হয়, কারণ দলটি আর্মেনিয়ার প্রথম লীগে থেকে নির্বাসিত করা হয়। ১৯৯৪ সালের শুরুতে দুটি ক্লাব বিচ্ছিন্ন হয়ে যায়।
১৯৯৭ সালে পুনরুত্থান
১৯৯৭ সালে ফুটবল ক্লাব কিলিকিয়া পুনর্জাগরিত হয়, কিন্তু তারা ১৯৯৯ সাল পর্যন্ত লীগে অংশগ্রহণ করেনি। ১৯৯৯ সালে, ফুটবল ক্লাব কিলিকিয়া, প্রিমিয়ার লীগে আর্থিক সমস্যায় পড়া পেনিক ইয়েরেভেনের পরিবর্তে স্থান দেওয়া হয়। ২০০১ সালে, ফুটবল ক্লাব কিলিকিয়া, প্রবেশমূল্য না দেওয়া আর্মেনিয়ার প্রিমিয়ার লিগ থেকে নির্বাসিত করা হয়। ২০০৩ সালে তারা আরও উন্নীত করে এবং তারপর থেকে প্রিমিয়ার লীগে ষষ্ট এবং পঞ্চম স্থান পেয়েছে। ২০০৫ সালে, পঞ্চম স্থান থাকাতে ২০০৬ এর ইন্টারটটো কাপ খেলার সুযোগ পায়। ক্লাবটি অন্যান্য ক্লাবের সাথে লড়াই করার জন্য সংগ্রাম করে আসছে, কারণ তারা কেবলমাত্র তরুণ স্থানীয় খেলোয়াড়দেরকে খেলাবার সক্ষম।
শেষের দিনগুলি
২০১১ সালের জাতীয় প্রতিযোগিতায়, ফুটবল ক্লাব কিলিকিয়া অংশগ্রহণ নিশ্চিত করবার জন্য ১৬ জানুয়ারির মধ্যে থাযথ প্রবেশমূল্য দিয়ে অবদান রাখার কথা ছিল কিন্তু নির্দিষ্ট সময়ের মধ্যে কোনো নিশ্চিতকরণ এবং অর্থ প্রদান করা হয় না। ২৬ জানুয়ারি ২০১১ সালে, ক্লাব থেকে আর্মেনীয় ফুটবল ফেডারেশনে একটি আনুষ্ঠানিক চিঠি পাঠিয়েছিল বলা হয় যে তাদের দলটি বিচ্ছিন্ন হয়ে পড়েছে এবং অর্থনৈতিক সমস্যার কারণে ২০১১ সালের আর্মেনিয়ার জাতীয় প্রতিযোগিতায় অংশগ্রহণ করতে সক্ষম নয়। ৩১ জানুয়ারী ২০১১, এফএফএ আনুষ্ঠানিকভাবে জানায়, যে এফএফএ-এর অধীনে সকল ফুটবল টুর্নামেন্ট থেকে "ফুটবল ক্লাব কিলিকিয়া" কে বাদ দেওয়ার সিদ্ধান্ত নিয়েছে। এভাবে ক্লাবটির অস্তিত্ব বিলিপ্ত হয়ে যায় এবং আজ ইতিহাসের পাতায় স্থান লাভ করেছে।
ইউরোপীয় প্রতিযোগিতায়
ডিসেম্বর ২০০৮ অব্দি।
বহিঃসংযোগ
''With the website UEFA Appearances in UEFA Champions League: 1 (In the article about the team – information not available) Appearances in UEFA Europa League: 1  (In the article about the team – information not available) Appearances in UEFA Intertoto Cup: 1''
কমিকের ইতিহাস
কমিকের ইতিহাস বিশ্বের বিভিন্ন অঞ্চলে ভিন্ন পথ অনুসরণ করেছে । ট্রাজানস কলাম, রোম, মিশরীয় হায়ারোগ্লিফিকস এবং বায়াক্স টেপস্ট্রির মতো বিভিন্ন পুরনো সংস্কৃতিতে কমিক্সের অস্তিত্বের প্রমাণ পাওয়া যায়।
শিল্পের প্রাথমিক বিবরণ
ডান|থাম্ব|[[রোম, ইতালি ; ট্রাজানের কলাম এর ক্রমিক চিত্র]] কমিক্স ছাপা করার প্রথম দিকের একটি উদাহরণ ট্রাজানের কলাম।
১১০ খ্রিস্টাব্দে চালুহওয়া রোমের ট্রাজানের কলাম ছিল অনুক্রমিক চিত্রের মাধ্যমে বর্ণনার করা প্রথম দিকের টিকে থাকা কমিক্সের উদাহরণ। মিশরীয় হায়ারোগ্লিফিক্স, গ্রীক ,ফ্রিজেস, মধ্যযুগীয় টেপস্ট্রি (যেমন বেয়াক্স টেপস্ট্রি) এবং চিত্রিত পাণ্ডুলিপিতেও গল্প বলার জন্য অনুক্রমিক চিত্র এবং শব্দের ব্যবহার করা হতো। বাইবেলের চিত্রগুলিতে নির্ভর সংস্করণ নিরক্ষরদের কাছে খ্রিস্টধর্মের শিক্ষা তুলে ধরার জন্য ইউরোপে ব্যাপকভাবে বিতরণ করা হয়েছিল। মধ্যযুগীয় চিত্রগুলিতে একই গল্পের একাধিক ধারাবাহিক দৃশ্য (সাধারণত একটি বাইবেলের ঘটনার) একইসাথে উপস্থিত হতো।
মুদ্রণ ও ব্যাঙ্গচিত্র
মুদ্রণযন্ত্রের আবিষ্কার চলমান মঞ্জুরী দিয়ে চিত্র এবং শব্দের মধ্যে পৃথকীকরণ করেছিল, দুটি পুনরুত্পাদন করার জন্য ভিন্ন পদ্ধতির প্রয়োজন হতো। প্রারম্ভিক মুদ্রিত জিনিসগুলি   ধর্মীয় বিষয়ের মাঝেই কেন্দ্রীভূত ছিল, তবে ১৭ তম এবং ১৮ শতকের মধ্যে তারা  রাজনৈতিক এবং  সামাজিক জীবন  চিত্রিত করতে শুরু করে এবং একি সময়ে ব্যঙ্গ এবং ক্যারিকেচার করাও শুরুহয়েছিলো। এই সময়কালে বক্তব্য বুদবুদ কথোপকথনের বৈশিষ্ট্য হিসাবে চিহ্নিত হয়েছিল।
কমিক্সের প্রথম নির্মাতা হলেন উইলিয়াম হোগার্থ (১৬৯৭–১৭৬৪)। হোগার্থ আধুনিক মুল্যবোধের বিষয়সমূহ নিয়ে আনুক্রমিক চিত্রের সাতটি সেট তৈরি করেছিলেন।
তাঁর একটি রচনা এ রাকস প্রগ্রেস বেশ কয়েকটি পটের সমন্বয়ে রচিত হয়েছিল, প্রতিটিকে মুদ্রণে প্রকাশ করা হয়েছিল এবং আটটি প্রিন্ট একসাথে একটি আখ্যান তৈরি করেছিল।শিল্প বিপ্লব এর প্রযুক্তিগত অগ্রগতির কারণে মুদ্রণ কৌশল বিকশিত হওয়ার সাথে সাথে,ম্যাগাজিন এবং সংবাদপত্র প্রতিষ্ঠিত হয়েছিল। এই প্রকাশনাগুলি রাজনৈতিক ও সামাজিক ইস্যুতে মন্তব্য করার মাধ্যম হিসাবে চিত্রের ব্যবহার করতো, এমন চিত্র ১৮৪২ সালে কার্টুন (ব্যাঙ্গচিত্র) হিসাবে পরিচিতি লাভ করেছিল। শীঘ্রই, শিল্পীরা আখ্যান তৈরি করতে চিত্রের অনুক্রম ব্যাহারের জন্য পরীক্ষা-নিরীক্ষা শুরু করছিলেন।
এই সময়কালের টিকে থাকা কাজগুলিকে ,যেমনঃ ফ্রান্সিস বার্লোর আ ট্রু ন্যারেটিভ অব দ্যা হরিড হেলিস পপিস প্লট ( ১৬৮২) একি সাথে দ্যা পানিশমেন্ট অব লেমুয়েল গালিভার এবং হোগার্থ আ রাকস প্রগ্রেস (১৭২৬), বেশ কয়েকটি চিত্রের উপর একটি আখ্যান প্রতিষ্ঠার করতে দেখা যায়, উনিশ শতকের আগ পর্যন্ত এজাতীয় রচনাগুলির উপাদান কমিক স্ট্রিপএ স্ফটিক আকারে সজ্জিত হওয়া শুরু করেনি।
ফাইলেটার এর মধ্যযুগীয় উৎস থেকে বক্তব্য বেলুন এই সময়ের মধ্যে বিকশিত হয়েছিল, সাধারণত একটি লিখিত আকারের লেবেল রুপে,যা তাদের নামকরণের মাধ্যমে বা একটি ছোট পাঠ্য ব্যবহার করে একটি চরিত্রকে চিহ্নিত করতো, তাদের উদ্দেশ্য ব্যাখ্যা করতে। জর্জ ক্রুকশঙ্ক এর মতো শিল্পীরা এই জাতীয় ফাইলেটারকে স্ক্রোলস এর পরিবর্তে  বেলুন হিসাবে চিত্রিত করতে সহায়তা করেছিলেন, যদিও তাদের এখনও পর্যন্ত লেবেল বলা হয়ে আসছে। এগুলো এখন আখ্যানকে উপস্থাপন করছে, তবে কাজের মধ্যে কথোপকথনের চেয়ে সনাক্তকরণের উদ্দেশ্যে এবং শিল্পীরা শীঘ্রই তাদের প্যানেলের নীচে সংলাপ দেখানোর জন্যীগুলোর ব্যবহার শুরু করেছিলো। রিচার্ড এফ আউটকোলেট সেগুলি কথপকথনে ব্যবহার না করা পর্যন্ত স্পিচ বেলুন রুপে সেগুলি পুনরায় পরিচিত হয়নি ।
ফর্ম গঠন
ডান|থাম্ব|[[রডল্ফ ট্যাপফার এর সৃষ্ট একটি পৃষ্ঠা, যার কাজ কমিকস ফর্ম গঠনে প্রভাবশালী হিসাবে বিবেচিত হয়র]] দ্যা গ্লাসগো লুকিং গ্লাস, ১৮২৬ সালে প্রকাশিত তর্কতীত প্রথম কমিক ম্যাগাজিন ছিল। একটি ব্যঙ্গাত্মক প্রকাশনা, যা পরে দ্য নর্দার্ন লুকিং গ্লাস  নামে পরিচিত হয়, এটি সমকালের ফ্যাশন এবং রাজনীতিতে আলোকপাত করেছিল।   এতে আধুনিক কৌতুকের বেশিরভাগ উপাদান রয়েছে, ছবি সহ শিরোনাম এমন যা ধারাবাহিক অখ্যান উপস্থাপন করে এবং স্পিচ বুদবুদ, ব্যঙ্গ ও ক্যারিকেচার ব্যবহার করে। রডল্ফ টেপার, একজন ফরাসিভাষী সুইস শিল্পী, উনিশ শতকের প্রথম দিকের অন্যতম কমিক ব্যক্তিত্ব ছিলেন। যদিও ১৯ শতাব্দীর মাঝামাঝি সময়ে স্পিচ বেলুনগুলি অনুকূল্য হারিয়েছিল। তবে চিত্রের নীচে পাঠ্য বিভাগযুক্ত ট্যাপফারের ক্রমানুসারে চিত্রিত গল্পগুলি পুরো ইউরোপ এবং মার্কিন যুক্তরাষ্ট্র জুড়ে ছাপা হয়েছিল। সেই সময়ে  কপিরাইট আইন এর অভাবের ফল হল পাইরেটেড সংস্করণ এবং অনুবাদকৃত সংস্করণ উভয় মহাদেশে একই কাজের জন্য ভিন্ন  বাজার তৈরি হওয়া।
১৮৩৩ সালে, ট্যাপার তাঁর  এসে অন ফিজিওনিমিক্স প্রবন্ধে চিত্রের গল্প  সম্পর্কে তার চিন্তাভাবনাকে আনুষ্ঠানিকভাবে রূপান্তরিত করেছিলেন: "চিত্র-গল্প তৈরির অর্থ এই নয় যে আপনার উপাদান থেকে প্রতিটি সম্ভাবনা খুঁজে বের করার জন্য - প্রায়শই তলানি থেকে, আপনার নিজের দক্ষ কারিগর হিসাবে নিজেকে স্থাপন করতে হবে! এর অর্থ এই নয় যে আপনি কেবলমাত্র একটি পেন্সিলের স্বাভাবিক সঞ্চালন দিয়ে ক্যারিকেচারগুলি রচনা করবেন । কেবল একটি প্রবাদটি নাটকীয়করণ বা কোনও শৃঙ্খলা চিত্রিত করার জন্যও নয়। আপনাকে অবশ্যই কিছু উপস্থাপনা উদ্ভাবন করতে হবে, যেখানে অংশগুলি পরিকল্পনা অনুসারে সাজানো হয়েছে এবং একটি সন্তোষজনক সম্পূর্ণ রূপ তৈরি করা হয়েছে। আপনি কেবল একটি রসিকতা লেখেন না বা শ্লোক বিরত রাখেন না। আপনি একটি বই তৈরি করেন: ভাল বা খারাপ, অর্থপূর্ণ বা নির্বোধ, খ্যাপাটে বা স্বাভাবিক চিন্তাভাবনায় শব্দ।" বাম|থাম্ব|389x389পিক্সেল|সচিত্র গল্প সাম অব দ্যা মিস্ট্রিজ অব লোন এন্ড ডিসকাউন্ট থেকে প্যানেল, [[অ্যালি স্লোপার কে দেখানো হয়েছে (১৮৬৭)]] ১৮৪৫ সালে, নিয়মিত সংবাদপত্র ও ম্যাগাজিনে প্রকাশিত বিদ্রূপমূলক চিত্র একটি নাম অর্জন করেছিল: কার্টুন। (শিল্পের দিক দিয়ে, একটি কার্টুন একটি পেন্সিল বা কাঠকয়ালার স্কেচকে যা পুনঃমুদ্রিত হয়)। ব্রিটিশ ম্যাগাজিন পাঞ্চ  ,১৮৪১ সালে প্রকাশিত, তারা হাস্যকর পেন্সিলিং কে ব্যঙ্গাত্মক রেফারেন্সে কার্টুন হিসাবে উল্লেখ করেছিলো সেদিনের সংসদ এর কাছে, যারা নিজেরাই কার্টুন বা প্রস্তুতিমূলক অঙ্কনের একটি প্রদর্শনীর আয়োজন করেছিল। এই ব্যবহারটি আজ অবধি দীর্ঘকালীন সাধারণ ব্যবহার হয়ে দাঁড়িয়েছে। মহাদেশীয় ইউরোপে কার্টুন সমৃদ্ধ ম্যাগাজিনগুলির মধ্যে ফ্লিয়েগেন্ড ব্লাটার এবং লে চারিওয়ারি অন্তর্ভুক্ত ছিল, একি সময়ে মার্কিন যুক্তরাষ্ট্রে জাজ এন্ড পাক জনপ্রিয় ছিল।
১৮৬৫ সাল সাক্ষি হয়েছিলো একটি জার্মান সংবাদপত্র ম্যাক্স এন্ড মরিটজ এর উইলহেলম বুশ দ্বারা প্রকাশের। বুশ সিক্যুয়াল আর্টের কনভেনশনগুলিকে পরিমার্জন করেছিলেন এবং তাঁর রচনাটি এ ধরনের মধ্যে প্রভাবশালী ছিল, রুডল্ফ ডার্কস ১৮৯৭ সালে দ্য কাটজেনজামার কিডস' তৈরি করতে স্ট্রিপ দ্বারা অনুপ্রাণিত হয়েছিলেন।
গণমানুষের জন্য প্রথম ধারাবাহিক কমিক
নিয়মিত চরিত্র ভিত্তিক প্রথম সাপ্তাহিক কমিকটি ছিল এ্যালি স্লপারস হাফ হলিডে, যা ১৮৬৭ সালে ব্রিটিশ হাস্যরসাত্নক ম্যাগাজিন জুডি  তে আত্মপ্রকাশ করেছিল এবং সি,এই,রস ও তাঁর ফরাসি স্ত্রী এমিলি ডি টেসিয়ার দ্বারা চিত্রিত হয়েছিলো।  ১৮৮৪ সালে তৎকালীন অত্যন্ত জনপ্রিয় চরিত্রটি তাঁর নিজস্ব কমিককে ছাড়িয়ে গিয়েছিলো, অ্যালি স্লোপার্স হাফ হলিডে  ডালজিয়েল ব্রাদার্স কর্তৃক প্রকাশিত হয়রছিলো, আট পৃষ্ঠার দীর্ঘ এবং ট্যাবলয়েড আকারে সাদা-কালোয় ছাপা হয়েছিল। ম্যাগাজিনটি  শ্রমজীবী ​​শ্রেণীর মধ্যে অত্যন্ত জনপ্রিয় ছিল এবং এর ৩৫০,০০০ এরও বেশি গ্রাহক ছিল। ১৮৯০ সালে, আরও দুটি কমিক ম্যাগাজিন ব্রিটিশ জনগণের কাছে আত্মপ্রকাশ করেছিল,কমিক কাটস  এবং  ইলাস্ট্রেটেড চিপস, ব্রিটিশ কমিক এর ঐতিহ্যকে প্রতিষ্ঠিত করে একটি নৃবিজ্ঞানবিষয়ক পর্যায়ক্রমিক কমিক স্ট্রিপ হিসেবে।
যুক্তরাষ্ট্রে, আর.এফ. আউটকোল্টের  হোগানের অ্যালি এবং ইয়েলো কিড এর স্পিচ বেলুন এবং চিত্রগুলির সমন্বয়ে কাজকে কমিক স্ট্রিপের ফর্ম এবং সম্মেলন প্রতিষ্ঠার ক্রেডিট দেওয়া হয়।যদিও পন্ডিতেরা স্পিচ বুদবুদ এবং একাধিক চিত্রের বিবরণকে সম্মিলন করে এমন পূর্বেবর্তী কাজগুলি অনাবৃত করেছেন। তবে, আউটকাল্টের কাজের জনপ্রিয়তা এবং একটি পত্রিকায় স্ট্রিপের অবস্থান ফর্মের চালিকা শক্তি হিসাবে কাজ করার জন্য ক্রেডিট ধরে রাখে।
২০শ শতাব্দী ও গণমাধ্যম
১৯২০ এবং ১৯৩০ এর দশকে শিল্পের অভ্যন্তরে আরও উত্থান দেখা গিয়েছিল। ব্রিটেনে কমিক সংকলন বাজার দ্যান্ডি এবং দ্য বানোর রসিকতার মাধ্যমে বাচ্চাদের টার্গেট করার দিকে ঝুঁকছিল। বেলজিয়ামে, হার্জি ,একটি কমিক সাপ্লিমেন্টের জন্য দ্যি অ্যাডভেঞ্চারস অব টিনটিনের সংবাদপত্রের স্ট্রিপ তৈরি করেছিলেন; এটি সফলভাবে একটি আবদ্ধ অ্যালবামে সংগৃহীত হয়েছিল এবং আরও এই জাতীয় কাজের জন্য একটি বাজার তৈরি করেছে। একই সময়ে মার্কিন যুক্তরাষ্ট্রে সংবাদপত্রের স্ট্রিপগুলি তাদের বিষয়গুলোকে রসিকতার বাইরেও প্রসারিত করতে করছিলো, একশন, এডভেঞ্চার এবং মিস্ট্রি  স্ট্রিপগুলি চালু হয়েছিল। ১৯২৯ সালে ট্যাবলয়েড আকারে প্রকাশিত দ্যা ফানিজ (একটি পুনঃপ্রিন্ট সংগ্রহ) পত্রিকার স্ট্রিপের এর মাধ্যমে এই জাতীয় সামগ্রীর সংগ্রহও শুরু হয়েছিল।
শীঘ্রই এই জাতীয় কমিক বইয়ের বাজার শুরু হয়েছিল এবং ১৯৩৮ সালে প্রকাশকরা মূল উপাদান এই রুপে মুদ্রণ করা শুরু করেন। এই মুহুর্তে  অ্যাকশন কমিক্স ১ এ সুপারম্যান কে প্রচ্ছদ বিষয় হিসাবে চালু করা হয়েছিল। চরিত্রটির জনপ্রিয়তা দ্রুততার সাথে সুপারহিরোকে আমেরিকান কমিক বই এর সংজ্ঞায়িত জেনার হিসাবে অন্তর্ভুক্ত করেছিল। জেনারটি ১৯৫০-এর দশকে জনপ্রিয়তা হারিয়েছিল তবে ১৯৬০ এর দশক থেকে ২০ শতকের শেষভাগ পর্যন্ত এই রূপটি নিজেকে পুনরায় প্রতিষ্ঠিত করেছে।
জাপানে (উদাহরণের জন্য দীর্ঘ ঐতিহ্যের একটি দেশ) কমিকগুলি ব্যাপক জনপ্রিয় ছিল। মাঙ্গা হিসাবে পরিচিত, জাপানি রূপটি দ্বিতীয় বিশ্বযুদ্ধের পরে ওসামু তেজুকা দ্বারা প্রতিষ্ঠিত হয়েছিল, যিনি একটি পৃষ্ঠার সংখ্যা কয়েকশ বাড়িয়ে দিয়েছিলেন এবং চলচ্চিত্রের শৈলীর বিকাশ ঘটিয়েছিলেন,তিনি সময়ের ডিজনি অ্যানিমেশনগুলির দ্বারা ব্যাপকভাবে প্রভাবিত হয়েছিলেন । জাপানিজ বাজার কিশোর কল্পনা থেকে শুরু করে প্রাপ্তবয়স্কদের কল্পকাহিনী পর্যন্ত অনেক ধরনের কাজ করে কমিকের পরিসরটি প্রসারিত করে। জাপানি মঙ্গা সাধারণত কয়েকশ পৃষ্ঠার বৃহৎ সংকলনে প্রকাশিত হয় এবং গল্পগুলি দীর্ঘকাল ধরে অ্যানিমেটেড ফিল্মের গল্পের উৎস হিসাবে ব্যবহৃত হয়েছিল। জাপানে, এই জাতীয় চলচ্চিত্রগুলি এনিমে হিসাবে পরিচিত এবং অনেক স্রষ্টা একই সাথে উভয় রুপে (এনিমে এবং মাঙ্গা) কাজ করেন, যার ফলে দুটি রূপের অভ্যন্তরীণ সংযোগ ঘটে।
বিংশ শতাব্দীর শেষার্ধে কমিকগুলি একটি খুব জনপ্রিয় হয়ে উঠেছে কমিক বই সংগ্রাহকদের মধ্যে এবং ১৯৭০ এর দশক থেকে আমেরিকান কমিকস প্রকাশকরা কমিক্স প্রকাশনা এবং উৎপাদনের একটি বড় অংশকে সরাসরি সংগ্রহক সম্প্রদায়ের আবেদন মেটাতে নিয়োজত করেছে এবং সংগ্রহের জন্য উৎসাহিত করেছে ।
১৯৭২-এ লেখার সময় স্যার আর্নস্ট গমব্রিচ অনুভব করেছিলেন যে ট্যাপার একটি সংক্ষিপ্ত শিল্প শৈলীর একটি নতুন চিত্রের ভাষা বিকশিত করেছেন, যা শ্রোতাদের কল্পনার শূন্যস্থান পূরণ করতে পারে।কমিক শব্দটির আধুনিক দ্বৈত ব্যবহার, একটি জনরা বোঝাতে বিশেষণ হিসাবে এবং একটি পুরো মাধ্যম বোঝাতে বিশেষ্যকে হিসাবে ব্যবহৃত হয়, এটি দ্বিধাযুক্ত ও বিভ্রান্তিকর বলে সমালোচিত হয়েছে। ১৯৬০ এবং ১৯৭০ এর দশকে, ভূগর্ভস্থ কার্টুনিস্টরা মূলধারার সংবাদপত্রের স্ট্রিপ এবং কিশোর কমিক বইগুলির থেকে তাদের কাজকে আলাদা করতে "comix" বানানটি ব্যবহার করতো।তাদের কাজটি প্রাপ্তবয়স্ক দর্শকদের জন্য রচিত তবে সাধারণত কৌতুকপূর্ণ ছিল, তাই "কমিক" লেবেলটি তখনো উপযুক্ত ছিল। এই বিভ্রান্তি থেকে দূর করার জন্য  গ্রাফিক নভেল শব্দটি (কমপক্ষে দুই দশক আগে তৈরি করা হয়েছিল) ১৯৭০ এর দশকের শেষের দিকে জনপ্রিয় হয়েছিল।
১৯৮০ এর দশকে, মার্কিন যুক্তরাষ্ট্রে কমিকস এর বিস্তার শুরু হয়েছিল এবং কমিকসের জনপ্রিয়তায় একটি পুনরুত্থান দেখা গিয়েছিলো, অ্যালান মুর এবং ফ্রাঙ্ক মিলার উল্লেখযোগ্য সুপারহিরো বিষয়ক কাজ করেছিলেন এবং বিল ওয়াটারসন এর ক্যালভিন ও হবস, এবং গ্যারি লারসন  এর দ্য ফার সাইডকে সিনডিকেট করা হয়েছিলো।
ওয়েবকমিকস জনপ্রিয়তা অর্জন করেছে ১৯৯০ এর দশকের মাঝামাঝি থেকে । ওয়ার্ল্ড ওয়াইড ওয়েব প্রতিষ্ঠার পর থেকে শিল্পীরা কম মূল্যে ইন্টারনেট এ কমিকস নিজেই প্রকাশ করতে সক্ষম হয়েছেন। ওয়েবকমিকের জন্য বিশেষভাবে ডিজাইন করা হোস্টিং সরবরাহকারী, যেমন কেনসপট এবং মর্ডান টেলস, ওয়েবক্যামিকের এক ধরনের মুদ্রণ সিন্ডিকেশন শুরু করে। স্কট ম্যাকক্লাউড ২০০০ সালে বর্ণনা করেন যে কীভাবে অনলাইন কমিকসের স্রষ্টারা ডিজিটাল স্পেস গ্রহণ করে এবং ইনফাইনাইট ক্যানভাস এর মতো প্রযুক্তি ব্যবহারের মাধ্যমে মাধ্যমটিতে বিপ্লব ঘটাতে পারেন। ২০০০ এর গোড়ার দিকের দশকে ওয়েবক্যামিকগুলি আরও প্রসারিত হয়ে ওঠে, যেমন ইগল এবং আইজনার অ্যাওয়ার্ডস এর মতো স্বনামধন্য পুরষ্কারগুলো ডিজিটাল কমিকসের বিভাগসমূহ যোগ করা শুরু করে।
প্রজা রাজ্যম্ দল
প্রজা রাজ্যম্ (তেলুগু : ఫ్రజా రాజ్యం) হল ভারতের অন্ধ্রপ্রদেশ রাজ্যে গঠিত একটি আঞ্চলিক রাজনৈতিক দল। ২০০৮ সালের ২৬ অগস্ট তেলুগু চলচ্চিত্রাভিনেতা চিরঞ্জীবী এই রাজনৈতিক দলটি প্রতিষ্ঠা করেন। ২০১১ সালে প্রজা রাজ্যম পার্টি কংগ্রেসের সাথে একীভূত হয়।
২০০৯ সালের নির্বাচন
২০০৯ সালের নির্বাচনে এই দলটি ২৯৪টি আসনের মধ্যে ১৮টি আসনে জয়লাভ করে। এর প্রধান চিরঞ্জীবী ২টি আসনে প্রতিদ্বন্দিতা করেন এবং তিরুপাটি আসনে জয়লাভ করেন। নির্বাচনে তারা ১৮ শতাংশ সমর্থন লাভ করেন।
উইন্ডোজ ১১
উইন্ডোজ ১১ ২৪ জুন ২০২১-এ ঘোষিত উইন্ডোজ এনটি অপারেটিং সিস্টেমের একটা উল্লেখযোগ্য সংস্করণ। জনসাধারণের জন্য এটি ৫ অক্টোবর ২০২১-এর মুক্তি পেয়েছে, এবং উইন্ডোজ ১০ ব্যবহারকারীরা উইন্ডোজ ১০ আপডেট ফিচার ব্যবহার করে এটি বিনামূল্যে হালনাগাদ করতে পারবে।
উন্নয়ন
জুন ২০২১ সালে মাইক্রোসফট সাপোর্ট ডকুমেন্টে ভুল করে উইন্ডোজ ১১ নামটি প্রকাশ হয়ে যায়। ১৫ জুন ২০২১ সাল থেকে ফাঁস হওয়া উইন্ডোজ ১১-এর বেটা বিল্ডের ছবি অনলাইনে ঘুরছিলো, এবং একই দিনে একটা ডেভেলপার চ্যানেলের বিল্ডও অনলাইনে প্রকাশ হয়ে পড়ে। নতুন এ ছবিগুলো আর ফাঁস হওয়া বিল্ড থেকে দেখা যায়, এর সাথে মাইক্রোসফটের রহিত করা উইন্ডোজ ১০এক্সের বেশ সাদৃশ্য রয়েছে। তবে নতুন আউট-অব-বক্স এক্সপেরিয়েন্ট আর নতুন উইন্ডোজ ১১ ব্র্যান্ডিংও সবার নজর কাড়ে।
ঘোষণা
মাইক্রোসফট বিল্ড ২০২১ ডেভেলপার কনফারেন্সে, সিইও ও চেয়ারম্যান সত্য নাদেলা তার কিনোট স্পিচে নতুন প্রজন্মের উইন্ডোজের ব্যাপারে ইঙ্গিত দেন। তার ভাষ্যমতে তার নিজের ব্যক্তিগত কম্পিউটারে তিনি এটি বেশ কয়েক মাস যাবৎ ব্যবহার করছে। নাদেলা একই সাথে প্রাতিষ্ঠানিক ঘোষণাও যে শিঘ্রই আসছে তারও ইঙ্গিত দেন। নাদেলার এ কিনোটের এক সপ্তাহ পরেই, মাইক্রোসফট ২৪ জুন ২০২১ স্বকীয় একটা উইন্ডোজ মিডিয়া ইভেন্টের বিষয়ে সবাইকে ইনভাইট করা শুরু করে। মাইক্রোসফট ১০ জুন উইন্ডোজের স্টার্টাপ শব্দের ১১ মিনিটের একটা ভিডিও পোস্ট করে, যেখান থেকে অনেকেই ধারণা করে নতুন উইন্ডোজ সংস্করণটি হবে উইন্ডোজ ১১।
মু্ক্তি
২৪ জুনের মিডিয়া ইভেন্টে, মাইক্রোসফট জানায় ২০২১-এর শেষের দিকে উইন্ডোজ ১১ সাধারণ ব্যবহারকারীদের জন্য উন্মুক্ত হবে, যদিও কোন নির্দিষ্ট তারিখের কথা তারা উল্লেখ করেনি। তবে ডেভেলপার ইন্সাইডার প্রিভিউ ইন্সাইডার ব্যবহারকারীদের কাছে ২৮ জুন ২০২১ এ আসা শুরু হয় ।
বৈশিষ্ট্যসমূহ
২০১৫ সালের উইন্ডোজ ১০-এর পর উইন্ডোজ ১১-ই উইন্ডোজের প্রথম বড় মুক্তি এবং এটাতে মাইক্রোসফট তাদের নতুন ফ্লুয়েন্ট ডিজাইন গাইডলাইনের উপর ভিত্তি করে এর ইউজার ইন্টারফেস হালনাগাদ করেছে। তারা এ রিডিজাইনে ব্যবহারের সহজীয়তা, এবং নমনীয়তার সাথে, নতুন প্রমোদ ও সামাজিক সুবিধা, নিরাপত্তায় নতুন হালনাগাদ নিয়ে এসেছে। একই সাথে এটি উইন্ডোজ ১০-এর কিছু সীমাবদ্ধতারও সমাধান করেছে।
মাইক্রোসফট স্টোর, যেটা মাইক্রোসফটের সমস্ত এপ ও অন্যান্য কন্টেন্টের জন্য সমন্বিত স্টোর হিশেবে কাজ করছে, এটাও উইন্ডোজ ১১তে রিডিজাইন করা হয়েছে। এখন মাইক্রোসফট ডেভেলপারদের উইন৩২, প্রোগ্রেসিভ ওয়েব অ্যাপলিকেশন এবং অন্যান্য প্যাকেজিং প্রযুক্তি ব্যবহার করা অ্যাপকেও প্রকাশের সুযোগ দিচ্ছে, যেটা আগে শুধু ইউনিভার্সাল উইন্ডোজ প্ল্যাটফর্ম অ্যাপলিকেশনে সীমাবদ্ধ ছিলো।
মুক্তির পূর্বে
উইন্ডোজ ১১ এর মুক্তির পর এর গ্রহণযোগ্যতা মোটামুটি ইতিবাচকই ছিলো, যেখানে বেশীরভাগ মানুষই এর নতুন ডিজাইন আর এর প্রমোদবিষয়ক সুবিধাসমূহের প্রশংসা করেছেন । কিন্তু ন্যূনতম সিস্টেম রিকোয়ারমেন্ট ঘিরে মাইক্রোসফট যে ধোয়াসার সৃষ্টি করেছে, তা নিয়ে তারা ব্যাপক সমালোচনার স্বীকার হয় । মাইক্রোসফট সর্বপ্রথম যে সিস্টেম রিকোয়ারমেন্টের কথা জানায়, সে অনুযায়ী প্রায় ৬০ শতাংশ বর্তমান ব্যক্তিগত কম্পিউটারই উইন্ডোজ ১১-তে হালনাগাদ করতে সক্ষম হওয়ার কথা নয় । কিন্তু প্রাতিষ্ঠানিক রিকোয়ারমেন্ট থাকার পরও উইন্ডোজ ১১, ইন্সটলেশন মিডিয়া সম্পাদনার মাধ্যমে, সিকিউর বুট বিহীন লিগেসি বায়োস অথবা টিপিএম ২.০ বিহীন সিস্টেমে ইন্সটল করা যাচ্ছিলো। এবং এ বিষয়টিকে অনেকে নতুন রিকোয়ারমেন্টকে অপ্রয়োজনীয় এবং কৃত্রিম ব্যবসায়িক কারণে তৈরী বিষয় হিশেবে দেখছেন।
সংস্করণ
উইন্ডোজ ১১ দুটি প্রধান সংস্করণে উপলব্ধ; হোম সংস্করণ, যা ভোক্তা ব্যবহারকারীদের জন্য উদ্দিষ্ট। এবং প্রো সংস্করণ, যাতে অতিরিক্ত নেটওয়ার্কিং এবং নিরাপত্তা বৈশিষ্ট্য রয়েছে (যেমন: বিটলকার), সেইসাথে একটি ডোমেইনে যোগদান করার ক্ষমতা। উইন্ডোজ ১১ হোম ডিফল্টরূপে মাইক্রোসফট স্টোর ("এস মোড") থেকে প্রাপ্ত যাচাইকৃত সফটওয়্যারগুলিতে সীমাবদ্ধ থাকতে পারে। উইন্ডোজ ১১ হোমের প্রথমবার সেটআপ সম্পূর্ণ করার জন্য একটি ইন্টারনেট সংযোগ এবং একটি মাইক্রোসফট অ্যাকাউন্ট প্রয়োজন। এই বিধিনিষেধটি উইন্ডোজ ১১ প্রোতেও প্রযোজ্য হয়েছে 22H2 সংস্করণ থেকে, যেহেতু এটি ২০২২ সালের ফেব্রুয়ারিতে ঘোষণা করা হয়েছিল।
উইন্ডোজ ১১ এসই ৯ নভেম্বর, ২০২১-এ ঘোষণা করা হয়েছিল, শুধুমাত্র শিক্ষার বাজারে বিক্রি হওয়া লো-এন্ড ডিভাইসগুলির জন্য একটি সংস্করণ হিসাবে; এটি উইন্ডোজ ১০ এসের উত্তরসূরি হিসেবে তৈরি করা হয়েছে এবং এটি প্রাথমিকভাবে ক্রোমওএসের এর সাথে প্রতিযোগিতা করে। এটিকে মাইক্রোসফট ইনটিউনের মাধ্যমে পরিচালনা করার জন্য ডিজাইন করা হয়েছে, এবং ব্যবহারকারীর ইন্টারফেসকে সরল করতে এবং "বিক্ষিপ্ততা" কমাতে শিক্ষাবিদদের প্রতিক্রিয়ার উপর ভিত্তি করে পরিবর্তিত হয়েছে, যেমন স্ন্যাপ লেআউটে একবারে দুটির বেশি অ্যাপ্লিকেশনের জন্য লেআউট নেই, ডিফল্টরূপে সমস্ত অ্যাপ্লিকেশন এককভাবে খোলার প্রক্রিয়া এবং উইজেটগুলি সরানো হচ্ছে৷ এটি মাইক্রোসফট ৩৬৫ এর জন্য মাইক্রোসফট অফিস, মাইনক্রাফট শিক্ষামূলক সংস্করণ, এবং ফ্লিপগ্রিডের মত অ্যাপ্লিকেশনগুলির সাথে বান্ডেলকৃত, আর ওয়ানড্রাইভ ডিফল্টরূপে ফাইলগুলি সংরক্ষণ করতে ব্যবহৃত হয়। উইন্ডোজ ১১ এসই মাইক্রোসফট স্টোরকে অন্তর্ভুক্ত করে না; তৃতীয় পক্ষের সফটওয়্যার প্রশাসকদের দ্বারা প্রবিধান বা ইনস্টল করা হয়। গুগল ক্রোম থেকে স্থানান্তরিত সংস্থাগুলিকে টার্গেট করতে, ক্রোম ওয়েব স্টোর থেকে এক্সটেনশনগুলির ইনস্টলেশন সক্ষম করতে মাইক্রোসফট এজকে ডিফল্টরূপে কনফিগার করা হয়৷
উইন্ডোজ ইনসাইডার প্রোগ্রামটি উইন্ডোজ ১০ থেকে কার্যক্রম শুরু হয়েছে, প্রাক-রিলিজ বিল্ডগুলিকে "ডেভ" (ভবিষ্যত বৈশিষ্ট্য আপডেটের জন্য বৈশিষ্ট্যগুলি পরীক্ষা করার জন্য ব্যবহৃত অস্থির বিল্ডগুলি ব্যবহার করা হয়), "বিটা" (পরবর্তী বৈশিষ্ট্য আপডেটের জন্য পরীক্ষা বিল্ড; ডেভ চ্যানেলের তুলনায় তুলনামূলকভাবে স্থিতিশীল), এবং "রিলিজ প্রিভিউ" (আসন্ন বৈশিষ্ট্য আপডেটের চূড়ান্ত পরীক্ষার জন্য প্রাক-রিলিজ তৈরি করে) চ্যানেল।
সমর্থিত ভাষা
উইন্ডোজ ১১ চালু হওয়ার আগে, ওইএম (সেইসাথে মোবাইল অপারেটর) এবং ব্যবসাগুলিকে ডিভাইস ইমেজিংয়ের জন্য দুটি বিকল্প অফার করা হয়েছিল: কম্পোনেন্ট-ভিত্তিক সার্ভিসিং lp.cab ফাইলগুলি (প্রথম বুটে আগে থেকে লোড করা ভাষাগুলির জন্য) এবং স্থানীয় অভিজ্ঞতা প্যাক .এপপিএক্স ফাইল (সমর্থিত পিসিতে ডাউনলোডের জন্য উপলব্ধ ভাষার জন্য)। ৩৮টি সম্পূর্ণ-স্থানীয় ভাষা প্যাক (এলপি) ভাষা এলপি.cab এবং .appx উভয় প্যাকেজ হিসাবে উপলব্ধ ছিল, বাকি ৭২আংশিক-স্থানীয় ভাষা ইন্টারফেস প্যাক (এলআইপি) ভাষাগুলি শুধুমাত্র .appx প্যাকেজ হিসাবে উপলব্ধ ছিল।
উইন্ডোজ ১১-এ সেই প্রক্রিয়াটি পরিবর্তিত হয়েছে। পাঁচটি নতুন এলপি ভাষা যোগ করা হয়েছে - কাতালান, বাস্ক, গ্যালিসিয়ান, ইন্দোনেশিয়ান এবং ভিয়েতনামী - যা মোট এলপি ভাষার সংখ্যা ৪৩ এ নিয়ে এসেছে। উপরন্তু, এই ৪৩টি ভাষা শুধুমাত্র lp.cab প্যাকেজ ব্যবহার করে চিত্রিত করা যেতে পারে। এটি একটি সম্পূর্ণ সমর্থিত ভাষা-ইমেজিং এবং ক্রমবর্ধমান আপডেট অভিজ্ঞতা নিশ্চিত করার জন্য।
এলএক্সপি-ভিত্তিক অবশিষ্ট ৬৭টি এলআইপি ভাষাগুলি একটি স্ব-পরিষেবা মডেলে চলে যাবে এবং শুধুমাত্র উইন্ডোজ ব্যবহারকারীরা মাইক্রোসফট স্টোর এবং উইন্ডোজ সেটিংস অ্যাপের মাধ্যমে যোগ করতে পারবেন, উইন্ডোজ ইমেজিং প্রক্রিয়ার সময় নয়। প্রশাসক ছাড়াও যেকোন ব্যবহারকারী এখন প্রদর্শন ভাষা এবং এর বৈশিষ্ট্য উভয়ই যোগ করতে পারে, যা ব্যবহারকারীদের ব্যবসায়িক পরিবেশে সাহায্য করতে পারে, কিন্তু ভাষার জন্য এই সঠিক বিকল্পগুলি (এলপি এবং এলআইপি উভয়) এখনও ওইএম এবং মোবাইল অপারেটরের উপর নির্ভর করে৷
২০১২ বাংলাদেশ প্রিমিয়ার লিগের খেলোয়াড় নিলাম
বাংলাদেশ প্রিমিয়ার লিগ ২০১২ এর জন্য খেলোয়াড় নিলাম জানুয়ারি ১৯, ২০১২ হোটেল রেডিসন, ঢাকায় অনুষ্ঠিত হয়। প্রত্যেক ফ্রেঞ্চাইজি সর্বোচ্চ ১০ জন দেশীয় খেলোয়াড় এবং ৮ জন বিদেশী খেলোয়াড় কিনতে পারবে। প্রত্যেক ফ্রেঞ্চাইজি জন্য ১ জন করে আইকন খেলোয়াড় ঠিক করা ছিল। খেলোয়াড়দের ভিত্তি মূল্য ছিল সর্বনিন্ম $২০,০০০ থেকে সর্বোচ্চ $১০০,০০০।
দেশীয় খেলোয়াড়
দেশীয় খেলোয়াড়দের সর্বোচ্চ ৩টি ভিত্তি মূল্য নিচে দেওয়া হল : স্থানীয় সর্বোচ্চ দামি খেলোয়াড়ের তুলনায় আইকন খেলোয়াড় ৫% বেশি মূল্য (বেতন) পাবেন।
বিদেশী খেলোয়াড়
বিদেশী খেলোয়াড়দের সর্বোচ্চ ৩টি ভিত্তি মূল্য নিচে দেওয়া হল :
অবিক্রিত খেলোয়াড়
এই খেলোয়াড়রা নিলামে অবিক্রিত ছিল।
সূত্র:
নিলামের পরের সাইনইন
অনেক ফ্রেঞ্চাইজি নিলামের পর আরও কিছু খেলোয়াড় কিনে, জাতীয় দলে খেলা অথবা আঘাতপ্রাপ্ত হওয়াই যাদেরকে টুর্নামেন্টে পাওয়া যাবে না তাদের বদলি হিসেবে।
সাহানা কুমারী
সাহানা কুমারী নাগরাজ গোব্বারগুম্পি (জন্ম ৬ই মার্চ ১৯৮২) একজন ভারতীয় ক্রীড়াবিদ যিনি হাই জাম্প ইভেন্টে প্রতিদ্বন্দ্বিতা করেন। তাঁর ১.৯২ মিটারের উচ্চ লম্ফটি বর্তমানে একটি জাতীয় রেকর্ড।
ব্যক্তিগত জীবন
সাহানা কর্ণাটকের দক্ষিণ কন্নড়ের কোটেকার গ্রামে জন্মগ্রহণ করেন। তিনি সোমেশ্বরে র আনন্দাশ্রম উচ্চ বিদ্যালয়ে পড়াশোনা করেছেন। তিনি তাঁর স্কুলের দিনগুলিতে কাবাডি, খো খো এবং হাই জাম্পের মতো বিভিন্ন খেলায় অংশ নিতে শুরু করেছিলেন। সাহানার মতে, তাঁর স্কুলই তাঁকে "খেলাধুলা করতে উৎসাহিত করেছিল"। তিনি ২০০২ সালে ম্যাঙ্গালোরের শ্রী গোকর্ণনাথেশ্বরা কলেজ থেকে স্নাতক হন। তাঁর বড় বোন হর্ষিণীও একজন প্রাক্তন ক্রীড়াবিদ এবং তাঁর ভাই ভলিবল খেলেন। তিনি তাঁর বাবার কাছ থেকেই হাই জাম্প শিখেছিলেন। তাঁর বাবা সেই সময়ে ভারতীয় বিমান বাহিনীতে ছিলেন। সাহানার মা যশোদা তাঁর দুই মেয়েকে ৪:৩০ এএম-এ ঘুম থেকে ওঠাতেন, এবং তাঁদের প্রশিক্ষণের জন্য পাঠাতেন।
তিনি জাতীয় স্তরের ক্রীড়াবিদ বি জি নাগরাজকে বিবাহ করেছেন এবং তাঁদের একটি কন্যা রয়েছে পবনা নামে। সাহানা দক্ষিণ পশ্চিম রেলওয়ে জোনের একজন সিনিয়র ক্লার্ক।
২০১২ গ্রীষ্মকালীন অলিম্পিক
সাহানা চেয়েছিলেন তাঁর ইউক্রেনীয় প্রশিক্ষক নিখিল ইভজেনি গেমসে তাঁর সাথে থাকবেন কিন্তু ভারতের জাতীয় অলিম্পিক কমিটি, ইন্ডিয়ান অলিম্পিক অ্যাসোসিয়েশন, শুধুমাত্র পাঁচজন অ্যাথলেটিক প্রশিক্ষকের কোটা অনুমোদন করেছিল। ভারতের অ্যাথলেটিক্স ফেডারেশন যাদের নাম অনুমোদন করেছিল, তাঁরা হলেন প্রধান জাতীয় অ্যাথলেটিক প্রশিক্ষক বাহাদুর সিং চৌহান এবং আর কে গান্ধী। তিনজন যোগ্য রেসওয়াকার এঁদের নামের সুপারিশ করেছিলেন। এছাড় আর তিনজন যাঁদের নাম অনুমোদিত হয়েছিল তাঁরা হলেন টিন্টু লুকা, বিকাশ গৌড়া এবং কৃষ্ণা পুনিয়ার ব্যক্তিগত প্রশিক্ষকেরা।
সাহানার পক্ষে নিজ খরচে নিজের প্রশিক্ষককে নিয়ে যাওয়া সম্ভব ছিলনা। একটি বেসরকারী সংস্থা, এক অর প্রয়াস তাঁর প্রশিক্ষককে লন্ডনে ভ্রমণের জন্য তহবিল দিয়েছিল।
২০১২ সালের ৮ই আগস্ট, সাহানা অলিম্পিক গেমসে মহিলাদের হাই জাম্প প্রতিযোগিতা থেকে বাদ পড়েন, তিনি ১.৮৫ মি লাফাতে পারেন নি।
ন্যাথোসোমা
ন্যাথোসোমা (গ্রিক γνάθος, gnáthos = "চোয়াল" এবং σώμα, sóma = "দেহ") হলো মাইট এবং এঁটুলদের দেহের একটি বিশেষ অঙ্গ, যা মুখগহ্বর ও খাদ্য গ্রহণে সাহায্যকারী প্রত্যঙ্গ দ্বারা গঠিত।  প্রত্যঙ্গগুলো হলো হাইপোস্টোম, কেলিসেরি ও পেডিপাল্প। একে ক্যাপিচুলাম নামেও ডাকা হয় (যদিও শব্দটির আরও মানে রয়েছে)৷ এটি প্রাণীদের মূলদেহ (ইডিওসোমা) থেকে বৃত্তাকার খাঁজ  বা বৃত্তাকার সন্ধি নামক কিউটিকল নিৰ্মিত একটি নমনীয় অংশ দ্বারা বিচ্ছিন্ন।
শিকদার মল্লিক ইউনিয়ন
শিকদার মল্লিক বাংলাদেশের পিরোজপুর জেলার অন্তর্গত পিরোজপুর সদর উপজেলার একটি ইউনিয়ন।
আয়তন
শিকদার মল্লিক ইউনিয়নের আয়তন ৬,২২৬ একর।
প্রশাসনিক কাঠামো
শিকদার মল্লিক ইউনিয়ন পিরোজপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী শিকদার মল্লিক ইউনিয়নের মোট জনসংখ্যা ১৭,৩০৪ জন। এর মধ্যে পুরুষ ৮,৪৭৫ জন এবং মহিলা ৮,৮২৯ জন। মোট পরিবার ৪,২০৪টি।
শিক্ষা
২০১১ সালের আদমশুমারি অনুযায়ী শিকদার মল্লিক ইউনিয়নের সাক্ষরতার হার ৬৩.৬%।
আলি ইবনে আসির
আবুল হাসান আলি ইবনে মুহাম্মদ ইবনে মুহাম্মদ আল শায়বানি বা আলি ইজ্জউদ্দিন ইবনে আল আসির আল জাজারি (আরবি: عز الدین بن الاثیر الجزري) (১২৩৩–১১৬০) ছিলেন আরব বা কুর্দি    বংশোদ্ভূত ইতিহাসবিদ ও জীবনীলেখক। তিনি আরবি ভাষায় লেখালেখি করেছেন।
জীবনী
আলি ইবনে আসির উচ্চ মেসোপটেমিয়ার প্রভাবশালী আরব গোত্র বনু বকরের সাথে সম্পর্কিত ছিলেন। তিনি মসুলে পাণ্ডিত্যপূর্ণ কাজসমূহ সম্পাদন করেন। তিনি প্রায়ই বাগদাদ যেতেন। সিরিয়ায় আলি ইবনে আসির সালাহউদ্দিনের সেনাবাহিনীর সাথে কিছু সময় এগিয়ে গিয়েছিলেন। পরে তিনি আলেপ্পো ও দামেস্কে বসবাস করেছেন। তার প্রধান কাজ ছিল পৃথিবীর ইতিহাস বিষয়ক বই আল কামিল ফি আত তারিখ। তার বর্ণনায় তিনি রুশ জাতি সম্পর্কে কিছু তথ্য দিয়েছিলেন। আলি ইবনে আসির মসুল শহরে মৃত্যুবরণ করেন। রয়টার্সের তথ্য অনুযায়ী মসুলে তার মাজার ইসলামিক স্টেট অব ইরাক এন্ড দ্য লেভান্ট ধ্বংস করে ফেলেছে।
আর্নেস্ট হেমিংওয়ের বাড়ি
আর্নেস্ট হেমিংওয়ের বাড়ি ফ্লোরিডার কি ওয়েস্টে অবস্থিত লেখক আর্নেস্ট হেমিংওয়ের নিবাস। এটি কি ওয়েস্ট বাতিঘরের পাশে ৯০৭ হোয়াইটহেড স্ট্রিটে অবস্থিত। ১৯৬৮ সালের ২৪শে নভেম্বর এটি মার্কিন যুক্তরাষ্ট্রের জাতীয় ঐতিহ্যবাহী ল্যান্ডমার্ক হিসেবে ঘোষিত হয়।
বৈশিষ্ট
বাড়িটি কি ওয়েস্টে নির্মিত প্রথম সুইমিং পুল থাকার জন্য বিখ্যাত। ১৯৩০-এর দশকের শেষভাগে এটি ছিল ১০০ মাইলের মধ্যে একমাত্র সুইমিং পুল। ১৯৩৬ সালের নভেম্বরে কি ওয়েস্টের লোকজনের সাথে এক সাক্ষাৎকারে হেমিংওয়ে প্রতিবেদককে পুলের জন্য তার পরিকল্পিত স্থানটি দেখান। পলিন ফাইফার তার স্বামীর জন্য গভীর পুল স্থাপনের জন্য $২০,০০০ খরচ করেছিলেন, যাওখন হেমিংওয়ে ১৯৩৮ সালে স্পেনের গৃহযুদ্ধের সংবাদ প্রতিবেদক ছিলেন। হেমিংওয়ে ফিরে এসে অপ্রত্যাশিতভাবে অবাক হন এবং খরচের জন্য বিস্মিত হয়ে "তুমি নিশ্চয় আমার শেষ সেন্টটিও রাখা দরকার" বলে একটি মুদ্রা পুলে নিক্ষেপ করেন। এই মুদ্রাটি বর্তমানে পুলের নিকটে কংক্রিটের দ্বারা আচ্ছাদিত রয়েছে।
ইরানের ইসলামীকরণ
মুসলিমদের পারস্য বিজয় এর মাধ্যমেই ইরানের ইসলামীকরণের যাত্রা শুরু হয়। এটি একটি দীর্ঘ প্রক্রিয়া ছিল। সমগ্র জনগোষ্ঠীর একটা বড়ো অংশ ইসলামকে ধীরে ধীরে গ্রহণ শুরু করে, যদিও বাকিরা ইসলামকে প্রত্যাখ্যান করতো। অপরদিকে ইরানিরা কিছু নির্দিষ্ট প্রাক-ইসলামী প্রথা মেনে চলতো এবং নিজেদেরকে ইসলামী ভাষা, সংস্কৃতি, ও আইন কানুনের সাথে মানিয়ে চলতো। অবশেষে এই দুই রীতিনীতি এবং প্রথা একীভূত হয়ে "ইরানি ইসলামী" রূপলাভ করে।
ইরানের ইসলামীকরণের ফলে ইরান সমাজের রাজনৈতিক, সাংস্কৃতিক, ও বৈজ্ঞানিক কাঠামোতে এক বড়ো ধরনের পরিবর্তন এসেছিলো। নবগঠিত মুসলিম সমাজের প্রধান উপাদান হয়ে উঠে শিল্প, ফার্সী সাহিত্য, ঔষধ ও দর্শন। হাজার বছরের ঐতিহ্য ও সভ্যতার একীভূতকরণ , পারস্যের সমৃদ্ধি এবং সংস্কৃতির প্রধান ক্ষেত্র তৈরীকরণের মাধ্যমে তৎকালীন সময়টা ইরানের ইসলামী স্বর্ণযুগ হিসেবে খ্যাতি লাভ করে।
ইসলামী বিজয় পরবর্তী ফার্সি নীতি
আবু আল-ফারাজ আল-ইসফাহানী এবং আবু রায়হান আল বিরুনি এর গ্রন্থসমূহে উমাইয়াদের আমলে জোরপূর্বক পারস্য সংস্কৃতি চাপিয়ে দেয়ায় তাদের দুই অথবা তিন শতাব্দী পতনের বর্ণনা পাওয়া যায়।
রাজীব গান্ধী
রাজীব রত্ন গান্ধী (২০শে আগস্ট, ১৯৪৪ - ২১শে মে, ১৯৯১) ছিলেন ভারতের ষষ্ঠ প্রধানমন্ত্রী। তিনি ইন্দিরা নেহেরু ও ফিরোজ গান্ধীর জ্যেষ্ঠ পুত্র। ১৯৮৪ সালের ৩১শে অক্টোবর মায়ের মৃত্যুর দিন মাত্র চল্লিশ বছর বয়সে তিনি দেশের কনিষ্ঠতম প্রধানমন্ত্রীরূপে কার্যভার গ্রহণ করেন। ১৯৮৯ সালের ২রা ডিসেম্বর সাধারণ নির্বাচনে পরাজয়ের পর পদত্যাগ করার আগে পর্যন্ত তিনি ভারতের প্রধানমন্ত্রীর দায়িত্ব পালন করেন।
রাজনীতিতে পদার্পণের পূর্বে রাজীব ছিলেন ইন্ডিয়ান এয়ারলাইনসের এক পেশাদার বিমানচালক। কেমব্রিজে থাকাকালীন ইতালীয় বংশোদ্ভুত সোনিয়া মাইনোর সঙ্গে তার পরিচয় হয় এবং পরে ১৯৬৮ সালে তারা বিবাহ বন্ধনে আবদ্ধ হয়। মা দেশের প্রধানমন্ত্রী হওয়া সত্ত্বেও, ১৯৮০ সালে কনিষ্ঠ ভ্রাতা সঞ্জয় গান্ধীর মৃত্যুর আগে পর্যন্ত রাজীব রাজনীতি থেকে দূরেই ছিলেন। ১৯৮৪ সালে অপারেশন ব্লু স্টারের প্রতিক্রিয়ায় আততায়ীর হাতে ইন্দিরা গান্ধী নিহত হলে জাতীয় কংগ্রেস নেতৃবৃন্দ রাজীবকেই দেশের প্রধানমন্ত্রী নির্বাচিত করে।